	ROMÂNIA
JUDEŢUL  TIMIŞ

MUNICIPIUL  TIMIŞOARA

BIROUL RELAŢII PUBLICE,INVATAMANT,
SPORT,CULTURA

SC2009- 030728/02.04.2010
	APROBAT 
PRIMAR,

GHEORGHE CIUHANDU 
	[image: image1.png]AAAAAAAAAA






	Bd. C.D. Loga nr. 1, Timişoara, tel/fax: +40 256 -204886, e-mail: relatii.publice@primariatm.ro internet: www.primariatm.ro


REFERAT
privind aprobarea contractului de asociere dintre Municipiul Timişoara şi 
Clubul Sportiv AEM-LUXTEN Timisoara
               Prin adresa nr.SC2009-030728/10.12.2009 Clubul Sportiv AEM-Luxten Timisoara solicită realizarea unui parteneriat prin asocierea între clubul sportiv  si Municipiul Timişoara, în vederea finanţării şi realizării în comun a activitatilor sportive cuprinse in calendarul competitional al clubului. 
           Conform Proceselor verbale cu nr. SC2010-2807/10.02.2010 si SC 2010 – 6166 /

17.03.2010,Comisia de evaluare si analiza a performantelor sportive obţinute de echipele asociate cu Municipiul Timişoara, constituită în baza HCL 516/25.11.2008, a analizat solicitarea clubului sportiv pentru acordarea unei contributii financiare necesara clubului CS AEM-Luxten , pentru calendarul competitional de sah desfasurat la nivelul seniori si juniori, feminin si masculin, la individual si pe echipe, pe parcursul anului 2010.
CS AEM-Luxten a obtinut in ultimii ani performante sportive deosebite la nivel de seniori si juniori, la individual si pe echipe,atat la feminin cat si la masculin, fiind cel mai bun club de sah din Romania.
In anul competitional 2009 sportivii clubului au obţinut cele mai bune rezultate:

· titlurile de campioni nationali pe echipe la masculin si feminin;

· campioana Romaniei la feminin individual-senioare: MM Corina Peptan;

· clasari pe podium la campionate nationale de seniori- individual;

· 3 titluri de campion la tineret: Cristian Chirila;

· tripla campioana nationala la juniori I: Uta Adeline;

· 1 titlu european, clasari internationale la campionatul european si mondial de juniori;

· clasari la turnee internationale

      -   sportivii clubului sunt componenti ai loturilor nationale de seniori si juniori, masculin si feminin; 
             Potrivit art. 36 alin (7) lit. a din Legea 215 a administraţiei publice locale republicate (Consiliul Local „hotărăşte, în condiţiile legii, cooperarea sau asocierea cu persoane juridice romane sau străine, în vederea finanţării şi realizării în comun a unor acţiuni, lucrări, servicii sau proiecte de interes public local”), iar potrivit art. 3 alin (1) din Legea 69 din 2000 a educaţiei fizice şi sportului (actualizată) (autorităţile administraţiei publice, unităţile şi instituţiile de învăţământ, instituţiile sportive, precum şi organismele neguvernamentale de profil au obligaţia să sprijine sportul pentru toţi şi sportul de performanţă şi să asigure condiţiile organizatorice şi materiale de practicare a educaţiei fizice şi sportului în comunităţile locale).


În urma analizei, Comisia de evaluare si analiza a performantelor sportive obţinute de echipele asociate cu Municipiul Timişoara a propus aprobarea asocierii cu C.S.AEM-LuxtenTimisoara.

Avand in vedere cele mai sus mentionate propunem aprobarea asocierii dintre Municipiul Timisoara si C.S. AEM-Luxten Timisoara , pentru anul 2010 si stabilirea contributiei Municipiului Timisoara, la suma de 75.000lei. 

Derularea asocierii se va face in urmatoarele conditii:
1. Prezenta asociere are ca obiect finantarea si realizarea in comun, de catre partile contractante, a actiunii de promovare si dezvoltare a activitatii sportive de performanta,  asigurarea conditiilor organizatorice si materiale pentru practicarea sahului la nivel de performanta, imbunatatirea nivelului de performanta al sportivilor din Clubul Sportiv AEM-Luxten Timisoara, precum si promovarea imaginii municipiului Timisoara, in plan national si international.
2. Municipiul Timişoara contribuie în cadrul asocierii, cu următoarele:
1. Sprijină financiar , in conditiile legii, cu suma de 75.000 lei, pe anul 2010, de la bugetul local, din cap.67.02. "Cultură, recreere şi religie" (67.02.05.’’Servicii recreative şi sportive ’’) activitatea sportiva a clubului sportiv;

2.(1)Contributia financiara se acorda clubului CS AEM-LUXTEN , pentru calendarul competitional de sah desfasurat la nivelul seniori si juniori, feminin si masculin, la individual si pe echipe, pe parcursul anului 2010.

      (2)Derularea contractului privind plata contributiei va fi realizata in 2 etape, cu plati in transe, astfel ca pana la finele primei etape, pana la data de 30.06.2010, va fi acordata din valoarea anuala a contributiei financiare, o suma in cuantum corespunzator bugetului necesar acoperirii cheltuielilor din aceasta prima etapa si in functie de resursele bugetare disponibile. Contributia anuala este detaliata  in Bugetul de cheltuieli al clubului sportiv, anexa la contract. 
3.Clubul Sportiv AEM-LUXTEN Timisoara contribuie in cadrul asocierii, cu urmatoarele:

1. administreaza sumele alocate de la bugetul local pentru acoperirea in mod exclusiv a cheltuielilor sectiilor clubului, conform prevederilor HG nr.1447/2007, a altor prevederi legale, si numai in scopul pentru care a fost incheiata prezenta asociere ;
2. asigura acoperirea tuturor cheltuielilor, cu exceptia celor acoperite din bugetul local prin alocarea sumei prevazute la pct.2.1., necesare asigurarii conditiilor organizatorice si materiale pentru desfasurarea activitatii de sah de performanta in cadrul sectiilor clubului;
3. acorda la toate competitiile de sah organizate acces gratuit, tuturor persoanelor, cu exceptia actiunilor caritabile ;

4. promoveaza imaginea municipiului Timisoara si a Consiliului Local al Municipiului Timisoara prin inscriptionarea vizibila  pe echipamentele de concurs, a insemnelor acestora, respectiv pe toate materialele promoţionale aferente competiţiei şi evenimentele media;

5. participa la actiunile organizate de consiliul local la care este invitat, prin actiuni sportive demonstrative ;

6. are obligatia realizarii pe durata asocierii a obiectivelor de performanta:

       - 2 medalii la campionate nationale de seniori, individual, masculin si feminin;

       - 2 medalii la campionate nationale de seniori, echipe, masculin si feminin;

       - 8 -10 medalii la campionate nationale de juniori,masculin si feminin;

       - 1 medalie la campionate mondiale sau campionate europene de juniori;

       - participare si clasare internationala la campionate europene de seniori, masculin si 

        feminin.

7. realizarea de protocoale de colaborare cu cluburile locale de juniori din Municipiul Timisoara, in vederea promovarii in cadrul clubului de sahisti tineri,din cadrul acestora.

8. prin atitudinea, comportamentul si manifestarile lor, conducatorii, sportivii si angajatii C.S.AEM-Luxten, vor promova un climat de fair-play si nu vor afecta imaginea Municipiului Timisoara.

9.(1)La sfarsitul calendarului competitional, C.S.AEM-Luxten va prezenta situatia rezultatelor sportive obtinute, iar Directia Comunicare va intocmi Raportul de evaluare privind realizarea 
obiectivelor sportive pentru aceasta etapa, pe care il va inainta Comisiei de evaluare si analiza a contractelor de asociere, numita prin HCL nr.516/2008. 

        (2)Neindeplinirea obiectivelor de performanta sportiva cuprinse la pct.3.6., duce la incetarea de drept a contractului de asociere si restituirea sumelor acordate cu titlu de contributie din partea Municipiului Timisoara, cu exceptia sumelor care au fost deja utilizate, conform pct.1.Dovada cheltuirii acestor sume in scopurile mai sus mentionate, se va face cu acte justificative puse la dispozitia Municipiului Timisoara.
4. Cap.Clauze speciale va cuprinde urmatoarele :
4.1.Directia Comunicare va urmari modul de derulare al contractului de asociere, privind actiunile sportive din calendarul competitional al clubului si  va intocmi la sfarsitul calendarului competitional,Raportul de evaluare a  activitatii sportive desfasurate de catre clubul sportiv, pe care il va prezenta Comisiei de evaluare si analiza.
4.2.Activitatea financiară a Clubului Sportiv AEM-Luxten, cu privire la modul de cheltuire a sumelor alocate din bugetul local, va fi controlata de catre comisia  numita prin Dispozitia Primarului Municipiului Timisoara.În acest sens, clubul sportiv va pune la dispoziţia Municipiului Timisoara, toate documentele legate de sumele alocate prin prezenta hotărâre.
             Conform documentelor anexate propunem aprobarea asocierii intre Municipiul Timisoara şi Clubul Sportiv AEM-Luxten, precum şi alocarea sumei de 75.000 lei pe anul 2010,

ca si contributie a Municipiului Timisoara, in vederea sprijinirii activităţilor clubului.

